Vaitkuškise mõis

Vaitkuškise mõis ehk Pašilė mõis (leedu keeles Vaitkuškio dvaras või Pašilės dvaras) on endine mõis Leedus Ukmergė rajoonis Pabaiskase vallas Vaitkuškises. Peahoone asub aadressil Parko g. 2, muinsuskaitse all on nii mõisa park kui ka peahoone varemed.

Ajalugu

XVI sajandi alguses rajasid Vaitkused mõisa kohta, kus varem oli mitu väikemaavaldust. 1550. aastal läks mõis Skorulskiste valdusse.

1764. aastal müüs Mykolas Skorulskis mõisa 160 000 kuldmündi eest Kossakowskitele.Vieta, kur nebevaikšto skrybėlėtos ponios (Vaitkuškio dvaro istorija) Kui 1862. aastal valmis uusgooti stiilis peahoone, oli mõisa omanik fotograaf Stanislovas Kosakovskis. Tema tädi Ewelina Hańska oli kirjavahetuses Honoré de Balzaciga, nii säilis mõisas asunud Kossakowskite suguvõsa arhiivis osa kirjaniku kirjavahetusest. Mõisas asus ka 12 000 teosega raamatukogu. Stanislovase surma järel jagati tema vanavarakogu laiali, uus omanik annetas sealjuures 2277 raamatut ka kohaliku raamatukogu tarbeks. Suur osa mõisa varadest sattus sealjuures Lyduokiai mõisa, sealhulgas 1347 raamatut. Vaitkuškise mõisa jäi alles 8032 raamatut.“Magazyn Wilenski” 1999 m. Nr. 2 – 5 Tänapäeval on Vilniuses Leedu rahvusraamatukogus hoiul üle 5000 mõisast pärineva raamatu; tegemist on suurima ühest mõisast pärineva raamatukoguga, mis seal hoiul on.

Mõisa paigutati 1939. aastal Teise maailmasõja tõttu Leedus interneeritud Poola sõdurid. Mõis ise võõrandati 1940. aastal. Teise maailmasõja ajal rajasid Saksa okupatsiooniväed mõisa territooriumile juutide geto.Vaitkuškio dvaras

Mõisakompleks

Mõisa peahoone oli pikk ja oli kokku ehitatud kontorihoonega, kus asusid mitmed ametiruumid. Peahoone paraadosas asusid kaks suurt nelinurkset saali. Peahoone vastas asus administratiivhoone, kus paiknesid ka tõllakuur, pesuköök ja piimaladu. Kokku koosnes mõisakompleks 22 ehitisest.JOLITA ŽALGIRYTĖ. DIDINGOS PRAEITIES PĖDSAKAI VAITKUŠKYJE

Vaitkuškise mõisa peahoone põles II maailmasõja ajal maha ja säilinud on vaid selle varemed (mõisa torn on siiski taastatud). Varemeis on ka mõisa laut ja tallid. Osaliselt on säilinud mõisakompleksi ümbritsenud betoonist müür ja väravad, samuti on säilinud mõisa kuur.

Viited

Välislingid
Sissekanne Leedu mõisate veebisaidil; fotod (leedu keeles)
Sissekanne Leedu mõisate veebisaidil; asendiplaan (leedu keeles)

Kategooria:Ukmergė rajooni mõisad